Apie išraišką
Aptarkime frazes ir formuluotes, posakius ir pasakymus, kurie neretai rusų kalbos pavyzdžiu pavadinami išsireiškimais. 
Deja, girdime:
Lietuvių kalboje turime išsireiškimą „kąsti į ranką, kuri maitina“.
„Pelningos investicijos“ – šnekamosios kalbos išsireiškimas.
Vietoj netikusio vertalo išsireiškimas turime pakankamai lietuviškų žodžių: posakis, pasakymas, formuluotė, žodis, frazė. Keli pavyzdžiai:
Tarptautinę gimtosios kalbos dieną paaiškėjo Metų posakio rinkimų rezultatai.
Ši formuluotė atitinka esmę.
Kalbos klaida yra ne tik daiktavardis išsireiškimas, bet ir veiksmažodis išsireikšti. 
Įsidėmėkime:
Darželinukai mokosi pažinti raides, žodžius ir gražiai kalbėti, o ne išsireikšti.
Jis labai gražiai pasakė, o ne išsireiškė.
Parengta pagal VLKK Konsultacijų banką
